**Nyhedsbrev april 2017**

**Dansk selskab for Urologisk, Gynækologisk og Obstetrisk Fysioterapi**

**Årsmøde og generalforsamling:**

Tusind tak for den fine opbakning til generalforsamling og årsmøde i Odense i marts. En super dag med spændende indlæg. Der blev desuden valgt 2 nye medlemmer til bestyrelsen, velkommen til Birgitte Boeskov og Lone Nedergaard.

Der vil ligge referat fra både bestyrelsesmøde og generalforsamling på hjemmesiden inden længe.

**Modul 2:**

Nu er det korte suppleringsmodul 2 åben for tilmelding via selskabet hjemmeside.

Modulet er for Jer, som tidligere har taget palpation 2, og som skal supplere op, så I får undervisning og evaluering svarende til det nye modul 2.  Som I ved fra tidligere nyhedsbreve skal man have modul 2 for senere deltagelse på selskabets modul 3 og 4.

”Suppleringsmodulet” ligger den 19.-21. maj 2017 på Hvidovre Hospital. Der er sidste tilmelding den 21/4-17. Der er plads til 21 deltagere efter først til mølle princippet! Herefter opskrives man på venteliste til evt. afbud. For at deltage på modulet skal man indsende 5 logbøger, og man skal udarbejde en caserapport efter kursusdagene for at bestå modulet. Logbøger indsendes til DUGOF senest 1/5.

http://www.dugof.dk/Uddannelse/Kurser/Modul-2-suppleringskursus/

**Logbøger:**

Når du har modul 1 og påtænker at fortsætte på modul 2, så anbefaler vi, at du at begynder at udarbejde logbøger. Dels nedsættes arbejdsbelastningen op til modul 2. Endnu vigtigere er; du bliver dygtigere til din kliniske ræsonnering, når du bruger logbøgerne i dit daglige arbejde. Mange vil kunne bruge skabelonen til logbogen i deres patientjournaler.

Husk at logbøger som indsendes i forbindelse med kurser ALTID skal skrives i skabelonen, som du finder på selskabets hjemmeside. Vi vil også bede om at dine logbøger samles i ét word-dokument, inden du sender dem.

<http://www.dugof.dk/Uddannelse/Logbog-DUGOF/>

**Behandlerliste:**

Det er nu tid til revidering af behandlerlisten. Det sker den 1/5, hvor listen slettes!

Det betyder at du skal indsende mail til selskabet INDEN 25/4, hvis du fortsat ønsker at være registreret på listen.

Sender du senere end 25/4, vil du først komme på ved næste redigering (ca en gang om måneden)

Det er et kæmpe arbejde. Så det er et krav at du bruger skabelonen, som ligger på hjemmesiden:

<http://www.dugof.dk/Medlemmer/Behandlerliste/>

**Mange forårshilsner til Jer alle fra**

**Bestyrelsen i DUGOF**

Redigeret af : Mette Villadsen, 23.04.2017

[Til t](javascript:WebForm_DoPostBackWithOptions(new%20WebForm_PostBackOptions(%22ctl00$cphContent$userAndDateBottom$lbtnTop%22,%20%22%22,%20true,%20%22%22,%20%22%22,%20false,%20true)))